Απόστολος Αβδής

Ο Απόστολος Αβδής (1903-1960), γεννημένος ως Απόστολος Αβδελόπουλος και γνωστός, επίσης, ως Απόστολος Αυδής, ήταν Έλληνας ηθοποιός του θεάτρου και του κινηματογράφουhttps://virtualmuseum.nationalopera.gr/el/eikoniki-ekthesi/prosopa/abdis-a-3684/ , που δραστηριοποιήθηκε στον καλλιτεχνικό χώρο από τις αρχές της δεκαετίας του 1930 έως και το τέλος του 1950. 

 Πρώτα χρόνια 
Γεννήθηκε στην Πάτρα το 1903, όπου και πέρασε τα παιδικά του χρόνια, μέχρι και την αποφοίτησή του από τη σχολική εκπαίδευση, οπότε και εγκαθίσταται στην Αθήνα.  

 Σπουδές   
Αρχικά, εισήχθη και παρακολούθησε για βραχεία περίοδο μαθήματα στο Τμήμα Θεολογίας του Πανεπιστημίου Αθηνών, ενώ αργότερα εισήχθη στη Σχολή Δοκίμων Αξιωματικών. Ωστόσο, το 1929 άλλαξε επαγγελματική πορεία, εγκαταλείποντας τις ως τότε σπουδές του και πραγματοποίησε την πρώτη του εμφάνιση στο θέατρο, συμμετέχοντας στον θίασο Κανελλόπουλου, υποδυόμενος τον ρόλο του Κανελλάτου στο θεατρικό έργο "Ο θάνατος του Περικλέους" του θεατρικού συγγραφέα Δημητρίου Κορομηλά. Το ίδιο χρονικό διάστημα, ο Αβδής ολοκληρώνει τις σπουδές του στη Δραματική Σχολή του Ωδείου Αθηνών.

 Η πορεία στο Εθνικό Θέατρο 
Κατά την εικοσαετία 1937-1957, θα λάβει μέρος σε θεατρικές παραστάσεις του Εθνικού Θεάτρου, στο πλευρό ιστορικών μορφών του ελληνικού θέατρου (ενδεικτικά: Αλέξης Μινωτής, Μάνος Κατράκης, Κατίνα Παξινού, Ελένη Παπαδάκη,Βάσω Μανωλίδου, Στέλιος Βόκοβιτς, Τάκης Μουζενίδης,Κωστής Μιχαηλίδης, Αλέξης Σολομός κ.α).https://www.nt-archive.gr/person/21

 Η κινηματογραφική πορεία 
Τη δεκαετία του 1950, εποχή κατά την οποία ο ελληνικός κινηματογράφος βρίσκεται σε διαρκή άνθηση και δημιουργική άνοδο https://parallaximag.gr/agenda-parallaxi/kinimatografos-agenda/100-chronia-elliniko-sinema-part-2-1950-1993, ο Απόστολος Αβδής εμφανίζεται σε τρεις κινηματογραφικές ταινίες. Πιο συγκεκριμένα, πρωταγωνιστεί στην κινηματογραφική κωμωδία "O Άλλος" (1952)https://filmiconjournal.com/blog/post/80/o-allos-meros-1o , σε σενάριο των Αλέκου Σακελάριου-Χρήστου Γιαννακόπουλου και σε σκηνοθεσία Αλέκου Σακελλάριου. Το 1953, εμφανίζεται στη ρομαντική κωμωδία του Μαυρίκιου Νόβακ "Πρέπει να τα παντρέψουμε", που βασίζεται στο θεατρικό έργο του Γρηγορίου Ξενόπουλου "Σαν τα πουλάκια", ενώ το 1959 συμμετέχει στη σπονδυλωτή ταινία "Φτώχεια και αριστοκρατία"- ευρύτερα γνωστή ως "Στουρνάρα 288", σε σενάριο και σκηνοθεσία Ντίνου Δημόπουλου. Στην ταινία αυτή, ο Αβδής εμφανίζεται σ' έναν πολύ χαρακτηριστικό ρόλο-τύπο τόσο της ελληνικής δραματουργίας όσο και φιλμογραφίας, ως βουλευτής Καλοχαιρέτας: πρόκειται για τον "αρχετυπικό" δραματουργικό τύπο του πολιτικάντη, με κυριότερα χαρακτηριστικά την επίπλαστη ευγένεια και προθυμία, την έμφαση στις δημόσιες σχέσεις για ψηφοθηρικούς λόγους, τις κομματικές εξυπηρετήσεις καθώς και την αδιάκοπη υποσχεσιολογία, προκειμένου να δοθεί υποτιθέμενη λύση σε κάθε πρόβλημα, παρακάμπτοντας νόμους και αξιοκρατική διοίκηση. Xαρακτηριστική ως προς τα παραπάνω είναι η μόνιμη επωδός του βουλευτή Καλοχαιρέτα "Ετελείωσε!", κάθε φορά που ερχόταν αντιμέτωπος με τις ρουσφετολογικές εκκρεμότητές του απέναντι στους ψηφοφόρους. Ο τύπος του πολιτικάντη συναντάται σε παρόμοιους χαρακτήρες σε θέατρο και κινηματογράφο: δημοφιλή παραδείγματα αποτελούν ο πολιτευτής Πόποτας, που ενσαρκώνει ο Διονύσης Παπαγιαννόπουλος στην ταινία "Ζητείται Ψεύτης" του Δημήτρη Ψαθά, καθώς και ο πολιτευτής Μαυρογιαλούρος στην ταινία "Υπάρχει και Φιλότιμο" του Αλέκου Σακελλάριου). https://www.youtube.com/watch?v=a00hYiy-xDA.

 Η συμμετοχή στο Λυρικό Θέατρο 
Προς το τέλος της δεκαετίας του 1950 και συγκεκριμένα το 1959, ο Αβδής θα συμμετάσχει στην παράσταση της Εθνικής Λυρικής Σκηνής "Η εύθυμη χήρα" (Die lustige Witwe) των Βίκτορ Λεόν και Λέο Στάιν στο Θέατρο Ολύμπια (όπου επί της οδού Ακαδημίας στεγαζόταν η Εθνική Λυρική Σκηνή), σε σκηνοθεσία Λέο Νεντομάνσκι, υποδυόμενος τον Νιέγκους, τον γραμματέα της Πρεσβείας.https://virtualmuseum.nationalopera.gr/el/eikoniki-ekthesi/erga/i-eythymi-hira-17217/i-eythymi-hira-1958-1959-20433/

 Θάνατος 
Ο Απόστολος Αβδής απεβίωσε στην Αθήνα το 1960, σε ηλικία μόλις 57 ετών, από κίρρωση του ήπατος.

 Προσωπική ζωή 
Υπήρξε σύζυγος της ηθοποιού και σουμπρέτας του Μουσικού Θεάτρου,Ντίας Αβδή.https://ellinikoskinimatografos.gr/avdi-ntia/
 Υποκριτικό στυλ 
Η υποκριτική περσόνα που έπλασε ο Αβδής στον κινηματογράφο διακρίνεται για την κομψότητα, την ευγένεια και την αστική φινέτσα, καθιερώνοντας έναν δικό του, εντελώς προσωπικό τύπο, όπως ο τελευταίος αποτυπώθηκε ανάγλυφα στην ταινία Στουρνάρα 288. Παρά το γεγονός ότι οι συμμετοχές του στη φιλμογραφία του είναι ευάριθμες, η ερμηνεία του ως βουλευτής Καλοχαιρέτας, παραμένει μια διαχρονική σατιρική αποτύπωση του ελληνικού πολιτικού βίου.

 Συμμετοχή σε ταινίες 
 O Άλλος (1952) 
 Πρέπει να τα παντρέψουμε (1953)
 Φτώχεια και αριστοκρατία (Στουρνάρα 288), (1959)
 Συμμετοχή στο Λυρικό Θέατρο 
"Η εύθυμη χήρα''" (1959), Νιέγκους, Γραμματέας της Πρεσβείας

 Συμμετοχή σε θεατρικές παραστάσεις 
+  Θεατρικό Έργο  Ρόλος Άμλετ (1937)  Οσρίκος, αυλικός Η βεντάλια της λαίδης Γουίντερμηρ (1937)  Λόρδος Παίλεϋ Ζακυνθινή σερενάτα (1938)  Ηλιακόπουλος Οι πανουργίες του Σκαπέν-Οι ψευτοσπουδαίες (1938)  Υποκόμης ντε Ζοντελέ Το νερό της λήθης (1950)  Αλέξανδρος Νεφέλαι (1951)  Αμυνίας Ο καλόκαρδος γκρινιάρης (1951)  Ντορβάλ, φίλος του Γερόντε  Δάφνη Λωρεόλα (1951)  Ένας άντρας που νυστάζει Τρεις κόσμοι (1951)  Κόντε Μερκάτης  Αγία Ιωάννα (1951) Ένας στρατιώτης απ΄την κόλαση Ο αρχοντοχωριάτης (1952)  Ένας χοροδιδάσκαλος Μακρυκωσταίοι και Κοντογιώργηδες (1954)  Θωμάς Μακρυκώστας Στουρνάρα 288 (1957)  Βουλευτής Καλοχαιρέτας

 Παραπομπές 

Κατηγορία:Έλληνες ηθοποιοί